作者:沈禧
標題:梁州・我則見碧天邊一點孤星現，陸地上千枝火樹明。正生甲卻值元宵景。
內容:歡聲湧沸，弦管鏗鏘。高開綺筵，勝會賓朋。捧遐觴翠袖殷勤，歌白雪金釵列整。人都道降長生蓬島仙鄉，躋壽考香山老宿，東昇平洛社耆英。本是個德星，壽星。從今五福都兼併，順天時樂天性。見盡黃河幾淺清，則願壽等崗陵。